Evince

Το Evince είναι ένας προβολέας εγγράφου για PDF, PostScript, DjVu, TIFF, XPS και DVI σχεδιασμένος για το περιβάλλον επιφάνειας εργασίας GNOME.

Οι προγραμματιστές του Evince έχουν ως σκοπό την αντικατάσταση των πολλών προβολέων εγγράφων GNOME με μια μοναδική και απλή εφαρμογή. Το ρητό του Evince συνοψίζεται στον σκοπό του έργου: "Απλά ένας προβολέας εγγράφων".

Το GNOME έχει συμπεριλάβει το Evince από την έκδοση του GNOME 2.12 τον Σεπτέμβριο του 2005. Είναι γραμμένο κυρίως σε C, με ένα μικρό μέρος (τον κώδικα που αλληλεπιδρά με το poppler) που είναι γραμμένο σε C++. Ένας μεγάλος αριθμός διανομών Λίνουξ περιλαμβάνει το Evince ως τον προεπιλεγμένο προβολέα εγγράφων στις οποίες συμπεριλαμβάνονται τα Ubuntu, Fedora και Linux Mint.

Το Evince είναι ελεύθερο και ανοιχτού κώδικα λογισμικό που υπόκειται στις απαιτήσεις της έκδοσης 2 ή μεταγενέστερης της GNU General Public License.

 Ιστορικό 
Το Evince ως μια επανεγγραφή του GPdf, το οποίο οι προγραμματιστές υποστήριξης είχαν αρχίσει να βρίσκουν δύσχρηστο στη συντήρηση. Το Evince σύντομα ξεπέρασε τη λειτουργικότητα του GPdf και αντικατέστησε τα GPdf και GGV στην έκδοση Σεπτεμβρίου 2005 του GNOME 2.12.

Το Evince συμπεριλαμβάνεται στο VALO-CD, μια συλλογή "όλων των καλύτερων προγραμμάτων Windows".VALO-CD programs , retrieved 24 Φεβρουαρίου 2012

 Χαρακτηριστικά 
Το Evince ενσωματώνει μια ολοκληρωμένη αναζήτηση που εμφανίζει τον αριθμό των αποτελεσμάτων που βρέθηκαν και επισημαίνει τα αποτελέσματα στη σελίδα. Οι χρήστες μπορούν να εμφανίσουν προαιρετικά (στην αριστερή πλευρική στήλη του προβολέα) μικρογραφίες των σελίδων που βοηθούν στην περιήγηση των σελίδων σε ένα έγγραφο. Αν τα έγγραφα υποστηρίζουν δείκτες, το Evince δίνει την επιλογή της εμφάνισης του δείκτη εγγράφου για γρήγορη μετακίνηση από μια ενότητα σε μια άλλη.

Το Evince μπορεί να εμφανίσει δύο σελίδες τη φορά, αριστερή και δεξιά και προσφέρει πλήρη οθόνη και προβολές εμφάνισης διαφανειών. Tο Evince επιτρέπει την επιλογή κειμένου σε αρχεία PDF καθώς και την επισήμανση και αντιγραφή κειμένου από έγγραφα που έγιναν από σαρωμένες εικόνες, αν το PDF περιλαμβάνει δεδομένα OCR.

Το Evince υπακούει στους περιορισμούς DRM των αρχείων PDF, που μπορεί να αποτρέπει αντιγραφή, εκύπωση ή μετατροπή μερικών αρχείων PDF, όμως αυτό έχει γίνει προαιρετικό και απενεργοποιήθηκε από προεπιλογή στο gconf.PDF printing restrictions "Ο προβολέας εγγράφου υπερισχύει αυτού του περιορισμού από προεπιλογή"Bug 305818 - allow the user to override document restrictionsOkular, Debian, and copy restrictions

 Υποστηριζόμενες μορφές εγγράφων 
Το Evince υποστηρίζει πολλές διαφορετικές μορφές εγγράφων μιας ή πολλών σελίδων:wiki.gnome.org/Apps/Evince/SupportedDocumentFormats

Ενσωματωμένη υποστήριξη
 PDF χρησιμοποιώντας το Poppler backend
 PostScript χρησιμοποιώντας το παρασκήνιο Ghostscript
 Πολλές σελίδες TIFF
 DVI
 DjVu χρησιμοποιώντας το παρασκήνιο DjVuLibre
 OpenDocument Presentation όταν κατασκευάζεται με την επιλογή --enable-impress
 Images (προς το παρόν συμπεριλαμβάνεται ως παιχνίδι, αλλά χρειάζεται δουλειά)
 CBR, CBZ, CB7 (Comic Book Archive file)

Προαιρετική υποστήριξη
 XPS

Πιθανή ή σχεδιασμένη υποστήριξη
 Microsoft PowerPoint χρησιμοποιώντας libpreview (προς το παρόν με ποιότητα alpha)
 MS Word
 OpenDocument
 AbiWord

 Δείτε επίσης 
 Κατάλογος λογισμικού PDF

Παραπομπές

Εξωτερικοί σύνδεσμοι

 Evince Wiki

Κατηγορία:Λογισμικό ανοικτού κώδικα
Κατηγορία:Λογισμικό που χρησιμοποιεί GTK+